На основу члана 16. став 2. , члана 17. став 3., члана 18. и члана 21. став 1. Закона о јавним предузећима („Службени гласник РС“ број 15/2016 и 88/2019), члана 32. став 1. тачка 9. Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон, 47/2018 и 111/2021-др.закон), члана 40. став 1. тачка 12. и 152. Статута Општине Владичин Хан („Службени гласник Града Врања“, број 4/2019 и 28/2022), Скупштина општине Владичин Хан, на седници која је одржана дана 10.04.2023. године, доноси

**РЕШЕЊЕ**

**о измени Решења о именовању председника и чланова Надзорног одбора Јавног предузећа за водоснабдевање и канализацију „Водовод“ Владичин Хан**

**I**

У Решењу о именовању председника и чланова Надзорног одбора Јавног предузећа за водоснабдевање и канализацију „Водовод“ Владичин Хан („Службени гласник Града Врања“, број 35/2021), врши се измена у члану 1. став 1. тачка 1., тако што:

Разрешава се дужности председника Надзорног одбора

* Драган Пешић, дипломирани инжењер органске хемијске технологије и полимерног инжењерства из Владичиног Хана, ул. Пчињска број 37,

Именује се за председника Надзорног одбора

* Ивица Петровић, дипломирани инжењер менаџмента из Владичиног Хана, с. Житорађе

**II**

Изборни период новоименованог председника Надзорног одбора траје до истека мандата Надзорног одбора именованог Решењем о именовању председника и чланова Надзорног одбора Јавног предузећа за водоснабдевање и канализацију „Водовод“ Владичин Хан („Службени гласник Града Врања“, број 35/2021)

**II**

Ово решење ступа на снагу даном доношења, а објавиће се у „Службеном гласнику Града Врања“

**Образложење**

Правни основ за доношење овог решења садржан је у одредбама члана 16. став 2. , члана 17. став 3., члана 18. и члана 21. став 1. Закона о јавним предузећима („Службени гласник РС“ број 15/2016, 88/2019), члана 32. став 1. тачка 9. Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон, 47/2018 и111/2021-др.закон), члана 40. став 1. тачка 12. и 152. Статута Општине Владичин Хан („Службени гласник Града Врања“, број 4/2019 и 28/2022).

Чланом 16. став 2. и чланом 17. став 3. Закона о јавним предузећима, прописано је да Надзорни одбор јавног предузећа чији је оснивач јединица локалне самоуправе има три члана од којих је један председник, као и да председника и чланове надзорног одбора јавног предузећа чији је оснивач јединица локалне самоуправе именује орган одређен Статутом јединице локалне самоуправе, на период од четири године, од којих је један члан Надзорног одбора из реда запослених.

Чланом 18. наведеног Закона прописани су услови које лице треба да испуњава да би било именовано за председника Надзорног одбора.

Чланом 21. став 1. наведеног Закона прописано је да мандат председнику и члановима Надзорног одбора престаје истеком периода на који су именовани, оставком или разрешењем.

С обзиром да је Драган Пешић поднео оставку на место председника Надзорног одбора у ЈП за водоснабдевање и канализацију „Водовод“ Владичин Хан из личних разлога, то се исти разрешава дужности, те се сагласно напред наведеним одредбама Закона именује се за председника Надзорног одбора Јавног предузећа за водоснабдевање и канализацију „Водовод“ Владичин Хан Ивица Петровић, дипломирани инжењер менаџмента из Владичиног Хана, с.Житорађе.

.На основу напред наведеног, а у складу са надлежностима Скупштине општине прописаним чланом 32. став 1. тачка 9. Закона о локалној самоуправи и чланом 40. став 1. тачка 12. и 152. Статута Општине Владичин Хан, донето је решење као у диспозитиву.

**Поука о правном средству**: Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-36/11/23-I**

**ПРЕДСЕДНИЦА**

**Данијела Поповић**